google/wiki40b huggingface dataset:
Neutrónová hviezda

Neutrónová hviezda je vesmírny objekt, ktorý vznikne po výbuchu supernovy. Je to degenerovaná hviezda z neutrónového plynu, záverečné štádium vývoja hmotných hviezd. Ak neutrónová hviezda rotuje a vysiela pritom rýchle záblesky žiarenia, hovoríme o pulzare.
Jej hmotnosť je väčšia, ako 1,4 hmotnosti Slnka, ale menšia, než 3 hmotnosti Slnka. Po prekročení 3-násobku hmotnosti Slnka (táto hranica je známa ako Oppenheimerova-Volkoffova medza), by gravitačný kolaps hviezdy pokračoval až do vzniku čiernej diery.
V roku 2019 objavili pravdepodobne najťažšiu neutrónovú hviezdu. Ide o objekt J0740+6620, ktorý váži približne 2,14-krát viac ako Slnko.

Zloženie

Neutrónové hviezdy sú zložené z materiálu s extrémnou hustotou, prevažne z neutrónov. Tento materiál vzniká pri výbuchu supernovy extrémnym tlakom, ktorý spôsobí zatlačenie elektrónov do atómových jadier a následnou premenou protónov na neutróny. Neutrónové hviezdy majú priemer 10 – 30 kilometrov. Obrovská hmotnosť hviezdy stlačená do takého malého objemu znamená obrovskú hustotu, ktorá dosahuje väčšie hodnoty než 10¹⁴ g/cm³. Tlak degenerovaného neutrónového plynu pôsobí proti obrovskej vlastnej gravitácii a zabraňuje ďalšiemu gravitačnému kolapsu.

Výskyt

Odhaduje sa, že v našej Galaxii sa nachádza okolo 30 miliónov neutrónových hviezd. Pozorovanie osamotených neutrónových hviezd je ťažké, pretože majú len veľmi malý povrch a to z nich robí veľmi slabé objekty. Častejšie sú pozorované ako zložky neutrónovej dvojhviezdy. Pokiaľ je druhý člen dvojhviezdy plazmová hviezda, silnou gravitáciou neutrónovej hviezdy je z nej strhávaná plazma a vytvára okolo neutrónovej hviezdy akréčny disk s vysokým uhlovým momentom. Plazma dopadajúca na povrch disku prípadne až na povrch samotnej neutrónovej hviezdy sa prejavuje emisiou röntgenového žiarenia a systém sa prejavuje ako röntgenová dvojhviezda.
Daniel Defoe

Život

Narodil sa ako Daniel Foe v Londýne niekedy okolo roku 1660 (najčastejšie sa udávajú roky 1659, alebo 1661) ako syn Jamesa Foea a Alice Foe, jeho meno však nie je zapísané v matrike, ani nikde inde. Otec bol obchodník, sviečkar a mäsiar. Matka mu zomrela keď mal desať rokov. Na svoj jednoduchý pôvod nebol príliš hrdý a vyriešil to tým, že si k svojmu menu neskôr pridal aristokraticky znejúce De , či už z rozmaru, snobizmu alebo preto, lebo foe znamená v preklade Nepriateľ. Túto opravenú podobu mena možno nájsť rôzne napísanú (De Foe alebo Defoe))., neskôr tvrdil, že je spriaznený so šľachtickým rodom De Beau Faux. 
Daniel Defoe ako puritán nemal nárok na vyššie vzdelanie, na to mali právo len príslušníci štátnej cirkvi. Musel sa uspokojiť so stredoškolským vzdelaním ale využil ho dobre, lebo sa naučil 5 jazykov a osvojil si vecný a praktický prístup k životu. Študoval na akadémií v Newington Green. 
V roku 1684 sa Defoe oženil s Máriou Tuffleyovou. Mali spolu dvoch synov a päť dcér, ale iba šesť prežilo. Za svoje satirické diela bol väznený. Vo väzení začal vydávať časopis The Review (1703). Za ironický pamflet navrhujúci riešenie konfliktu medzi štátnou, anglikánskou cirkvou a puritánmi bol odsúdený na pranier. Neskôr bol získaný do štátnej služby. Ako tajný agent pripravoval v roku 1707 zjednotenie parlamentov Anglicka a Škótska. Často precenil svoje obchodné vlohy, a ako podnikateľ mal neraz veľké problémy a musel skrývať pred veriteľmi. Kúpil dva veľkostatky a loď. Poznal kladné aj záporne stránky života a to mu pomohlo pri literárnej tvorbe. Daniel Defoe rád cestoval po celej Británii a Európe.

Tvorba

Počas svojho života napísal vyše päťsto diel. Svoje najslávnejšie dielo Robinson Crusoe 1719, napísal ako 60 ročný. Rozpráva o synovi z obchodníckej rodiny, ktorý utečie na more, aby sa stal námorníkom. Po stroskotaní lode žije veľa rokov na pustom ostrove, je založený na skutočnom príbehu námorníka Selkirka. Ide tak o jeden z prvých románov s realistickými prvkami. 
Defoe v ňom okrem iného sleduje vývojové hľadanie Robinsonovej cesty k Bohu a formovania jeho mravných vlastností a vytvára typ slobodného jedinca stelesňujúceho morálku „bieleho muža“. Po preslávení prvého diela spísal ešte dve pokračovania.Toto dielo sa v Británii stalo najčítanejšou knihou po biblii. Robinson Crusoe je podávaný ako autobiografia a preto si mnoho historikov myslí, že toto dielo nenapísal Daniel Defoe. Jeden tvrdí, že dielo napísal istý politik Robert Harley a odovzdal ho Defoovi keď bol väzeň aby ho uverejnil.
Biografia Britanica naznačuje, že autorom bol satirik a lekár kráľovnej John Arbuthnot. Zdá sa však, že Crusoa nenapísal nik iný ako Defoe, ktorý rád uverejňoval svoje diela anonymne. Daniel Defoe vo svojich dielach rozvinul tradíciu španielskych románov a cestopisov a veľmi dobre vystihol ekonomické myslenie jednotlivca v dobe začínajúceho kapitalizmu.
Djaus

Djaus alebo Djaus Pitar (Nebeský otec) alebo Djaušpitr je indický boh nebies, významný boh védskeho náboženstva (rgvédskeho panteónu), manžel bohyne Prithví a otec Agniho a Indru.
Daniel Charles Brandenstein

Mladosť a výcvik

Po základnej a strednej škole pokračoval v štúdiách na wisconsinskej univerzite (University of Wisconsin), kde v roku 1965 získal titul inžiniera matematicko-fyzikálnych vied. Potom odišiel do armády, stal sa tam námorným letcom v stíhacej peruti One Four Fice, Oak Harbor, Washington. V roku 1978, keď bol vybraný do NASA, bol poručíkom námorného letectva, ženatým, s jedným dieťaťom.

Po letoch

Po odchode z NASA v októbri 1992 bol zamestnaný v IBM, Federal Systems Co. v Houstone, v roku 1996 bol viceprezidentom spoločnosti Kistler Aerospace Corp. v meste Kirkland.
Saint-Broing-les-Moines

Poloha

Obec má rozlohu 20,09 km². Najvyšší bod je položený 468 m n. m. a najnižší bod 322 m n. m.

Obyvateľstvo

Počet obyvateľov obce je 187 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bray (Saône-et-Loire)

Poloha

Obec má rozlohu 9,89 km². Najvyšší bod je položený 475 m n. m. a najnižší bod 209 m n. m.

Obyvateľstvo

Počet obyvateľov obce je 120 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rivesaltes

Poloha

Obec má rozlohu 28,76 km². Najvyšší bod je položený 70 m n. m. a najnižší bod 11 m n. m.

Obyvateľstvo

Počet obyvateľov obce je 8 299 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sentheim

Poloha

Obec má rozlohu 6,18 km². Najvyšší bod je položený 456 m n. m. a najnižší bod 343 m n. m.

Obyvateľstvo

Počet obyvateľov obce je 1 581 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jan Nepomuk Škroup

Život

Mladší brat autora českej hymny Františka Škroupa bol od roku 1838 zbormajstrom u krížovníkov v Prahe a neskôr druhým kapelníkom Stavovského divadla. V roku 1845 sa stal riaditeľom kúru u Sv. Víta a 1846 učiteľom hudby na teologickom seminári.
Jeho syn Zdenko Hans Skraup bol významným rakúskym chemikom, druhý syn Karl bol režisérom nemeckého Stavovského divadla v Prahe a neskôr riaditeľom divadla v Erfurte.

Dielo

Zložil jednu operu českú (Švédové v Praze) a dve nemecké (Der Liebesring a Vineta). Ďalej je autorom cirkevných skladieb, medzi nimi niekoľkých omší. Pod názvom Počátky hudební zostavil českú školu spevu.
Je autorom českej hudobnej úpravy piesne Tam, kde strmí církve týmě (neskorší text Tam, kde strmí církve skála, dnešný text Tam, kde stojí církve skála), používanej v českých krajinách ako pápežská hymna. Autor latinského originálu textu bol westminsterský arcibiskup Nicholas kardinál Wiseman, autorom pôvodného českého textu královohradecký kanonik Josef Antonín Šrůtek.
Ulica J. M. Hurbana (Žilina)

Priebeh

Ulica sa začína pri OC Mirage a vedie na západ až na križovatku ciest s ulicami Framborská a Ulica Andreja Kmeťa.
Philips Vingboons

Tvorba

Na rozdiel od Jacoba van Campena Vingboons vedel, ako využiť v klasicizme tvorivosť pri typických úzkych mestských domoch v Amsterdame. Známym sa stal vďaka vynálezca amsterdamského halsgevelského typu priečelia, ktoré navrhoval od roku 1638, a ktoré je niekedy nazývané podľa neho ako "Vingboonsgevel". Tieto fasády sa vo veľkej miere napodobovali počas celého holandského klasického obdobia (1640 - 1665). Na jednoduchších budovách sa prejavovali ako jednoduché tehlové pilastrové priečelia, s malými a zdržanlivými ornamentmi - tieto typy priečelí sa nazývajú tiež "Vingboons-imitatie" (Vingboonsove imitácie). Iným typom návrhov bol napr. Kloveniersburgwal z roku 1642, jeden z najjemnejšie proporcionálne vyvážených mestských palácov celej holandskej klasickej školy.
Karl Julius Perleb

Životopis

Študoval v období 1809 až 1811 na Albert-Ludwigs-Universität  vo Freiburgu a promoval na doktora filozofie a v roku 1815 z medicíny. Potom pobýval vo Viedni. V roku 1818 habilitoval a od roku 1821 bol mimoriadnym profesorom a od 1823 riadnym profesorom. V roku 1826 sa stal riaditeľom botanickej záhrady vo Freiburgu a v roku 1838 prorektorom miestnej univerzity.
Publikoval mnoho vedeckých prác a bol priateľom historika Heinricha Schreibera.
Karl Julius Perleb má v Medzinárodnom registri mien rastlín skratku Perleb.
Komoditný trh

Komoditné trhy sú trhy, na ktorých sa vymieňajú komodity (v zmysle suroviny a materiály). V súčasnosti majú komoditné trhy najčastejšie podobu buď aukcií alebo komoditných búrz (pričom ale na komoditných burzách sa často obchoduje nielen s komoditami a derivátmi na komodity, ale aj s inými typmi derivátov).

Dejiny

Moderné komoditné trhy majú korene najmä v obchodovaní poľnohospodárskych produktov, doloženom najneskôr od čias Sumerov, a v používaní tovarových peňazí. 
Prvé (známe) futures kontrakty (na komodity) sa objavili v Japonsku v 17. storočí, v 18. storočí tam pre ne vytvorili aj burzu. Prvá burza v USA (Chicago Board of Trade) vznikla v roku 1848; spočiatku sa na nej obchodovalo len s komoditami. Prvé futures kontrakty (na komodity) v USA (a tým aj v modernom svete) sa objavili v 60. rokoch 19. storočia. V 70. rokoch 20. storočia vznikli prvé futures kontrakty na aktíva iné než komodity. 
Pozri aj článok futures.

Japonsko

Prvé zmienky o termínovaných kontraktoch sú z Japonska zo 17. storočia. Farmári pestujúci ryžu sa snažili finančne zabezpečiť už pred samotným pestovaním tak, že ryžu predajú ešte pred zberom. V tej dobe neexistovali úvery, preto bol tento spôsob financovania jediný možný. Tento kontrakt bol výhodný ako pre farmára, ktorý mal peniaze vopred a mohol za nich pestovať ryžu a tiež mal istotu, že ju predá, tak pre odberateľa, ktorý vedel, koľko za ryžu zaplatí. Uzatvorenie podobnej zmluvy sa dnes nazýva futurita (futures kontrakt).
Neskôr sa ukázalo, že tomto kontrakte môže prerobiť aj farmár aj odberateľ. Ak bola úroda ryže nižšia, než sa predpokladalo, prerobil pestovateľ ryže, pretože jej cena rapídne rástla. Ak bol naopak ryža prebytok, prerobil odberateľ, pretože cena ryže naopak klesala. Preto bola v roku 1730 zriadená na obchodovanie s futuritami (na komodity) burza.

USA

Vznik komoditného trhu v USA siaha do čias, keď sa vymieňali poľnohospodárske výrobky. V 19. storočí sa štandardne vymieňala pšenica, kukurica, dobytok a ošípané. Časom sa k týmto produktom pridali aj ďalšie potraviny, ako sú napríklad sójové bôby. Chicago sa okolo prvej polovice 19. storočia stáva centrom obchodov vďaka svojej strategickej polohe. Bolo spojené železnicou a telegrafom na Stredozápad USA, odkiaľ vozili farmári svoje produkty. Tu je potom predávali obchodníkom a ti ich predávali ďalej.
Problém bol v tom, že v Chicagu neboli skladovacie priestory pre jednotlivé komodity ani stanovené pravidlá, a preto obchodníci často platili farmárom menej, ako by mohli. Z tohto dôvodu vzniklo v roku 1848 centrálne miesto, na obchodovanie a začali postupne vznikať pravidlá pre obchod. Vznikla tak prvá burza s komoditami s názvom CBOT (Chicago Board of Trade). Bola to prvá burza na území Spojených štátov. Z počiatku sa tu obchodovalo formou on-arrival alebo forward kontraktov. 13. marca 1851 tu bol uzavretý prvý forward kontrakt (išlo o kukuricu). V 60. rokoch 19. storočia bola uzavretá prvá futurita (na komoditu).
Landrais

Poloha

Obec má rozlohu 15,4 km². Najvyšší bod je položený 33 m n. m. a najnižší bod 1 m n. m.

Obyvateľstvo

Počet obyvateľov obce je 680 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Grand-Verly

Poloha

Grand-Verly má rozlohu 3,8 km². Najvyšší bod je položený 153 m n. m. a najnižší bod 87 m n. m.

Obyvateľstvo

Grand-Verly má 147 obyvateľov (2009).
Graf vývoja obyvateľstva:
Zdroje: INSEE
Mitsubishi 3000GT

Prvá generácia (1990-1993)

Prvá generácia zahŕňala toho času veľa nových technológii napríklad permanentný pohon všetkých štyroch kolies, riadenie všetkých štyroch kolies, aktívne aerodynamické prvky ktoré predstavovali nastaviteľný predný a zadný spojler, športový alebo cestovný režim výfukov a elektronicky riadené odpruženie (ECS). Vzhľadovo auto obsahovalo vyklápacie svetlomety a nápadné vypukliny kapoty kvôli elektronicky riadenému odpruženiu.
Wardrecques

Poloha

Obec má rozlohu 3,72 km². Najvyšší bod je položený 69 m n. m. a najnižší bod 21 m n. m.

Obyvateľstvo

Počet obyvateľov obce je 1 163 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Basketbal na Arabských hrách

Basketbal bol prvýkrát zaradený do programu Arabských hier v Alexandrii 1953, teda hneď na prvých Arabských hrách. Hralo sa len v mužskej kategórii, podobne ako počas nasledujúcich ôsmich hier. Ženy sa prvýkrát predstavili až v Alžíri 2004. Arabské hry organizuje Arabská olympijská únia (UANOC).
Vikartovská priekopa

Vymedzenie

Hornádska kotlina, zastúpená úzkou kotlinou Vikartovskej priekopy, tvorí výraznú zníženinu, ktorá od seba oddeľuje pohoria Kozie chrbty na severe a Nízke Tatry so Spišsko-gemerským krasom na juhu. Na severe ju tak obklopuje Važecký chrbát a Dúbrava, východným smerom sa územie zvažuje do Hornádskeho podolia. Hornatú južnú hranicu vymedzuje Slovenský raj a Nízke Tatry s podcelkom Kráľovohoľské Tatry.

Ochrana prírody

Celá juhovýchodná časť patrí do ochranného pásma Národného parku Slovenský raj, západným okrajom vedie hranica ochranného pásma Národného parku Nízke Tatry.

Doprava

Územím kotliny vedie severo-južným smerom I/66 z Popradu cez Vernár do Brezna. Obce v kotline potom spájajú už len cesty III. triedy. Východným okrajom vedie železničná trať Žilina – Košice.
Henbandú

Henbandú (maldiv. ހެންބަންދޫ‎) je jeden z obývaných ostrovov na atole Núnu na Maldivách. Počet obyvateľov je 630 (jún 2006), dĺžka ostrova 650 m, šírka 550 m. Vzdialenosť od hlavného mesta Male je 198,89 km.
Tropický les

Tropický les je lesná formácia v rovníkovom pásme, v subekvatoriálnom pásme a v tropickom pásme.
Vojtech Ondrouch

Život

Narodil sa 6. apríla 1891 v Smržiciach, v okrese Prostějov na Morave. Študoval na gymnáziu v Olomouci a Prostějove, vysokoškolské štúdium začal na teologickej fakulte v Olomouci, ale neskôr prestúpil na štúdium dejepisu a zemepisu na Filozofickej fakulte Karlovej univerzity v Prahe (štúdium ukončil v roku 1924).
Po skončení štúdia pôsobil na viacerých stredných školách na Slovensku: 1924 – 1929 gymnázium v Skalici, 1929 – 1938 stredná priemyselná škola v Bratislave. V r. 1930 získal titul PhDr., v roku 1934 sa habilitoval pre odbor staroveké dejiny na Filozofickej fakulte Univerzity Komenského v Bratislave, v roku 1939 bol vymenovaný za profesora starovekých dejín. Od roku 1938 do roku 1950 prednášal dejiny staroveku na FF UK v Bratislave. V školskom roku 1947/48 bol dekanom Filozofickej fakulty UK, v roku 1948/49 prodekanom fakulty. V roku 1950 musel z fakulty odísť.
V rokoch 1950-55 pôsobil v Slovenskom múzeu v Bratislave (dnes Slovenské národné múzeum v Bratislave), kde v r. 1951 spolupripravil výstavu Antické zbierky v Československu a pripravil projekt na vytvorenie Rímskeho múzea v Bratislave, ktorý sa však nikdy nerealizoval. V roku 1955 odišiel pracovať do Historického ústavu SAV v Bratislave, v roku 1956 sa nakrátko vrátil prednášať na Filozofickú fakultu UK, v roku 1958 odišiel na dôchodok.
Zomrel 15. júna 1963 v Bratislave.

Dielo

Pôvodne sa venoval dejinám staroveku, ale čoskoro sa začal venovať otázke osídlenia Slovenska v dobe rímskej. V r. 1938 vydal prácu Limes Romanus na Slovensku, kde zhrnul dovtedajšie poznatky a pramene o dobe rímskej na Slovensku. Venoval sa antickej numizmatike, dlhé roky bol členom a funkcionárom Československej numizmatickej spoločnosti. V roku 1934 publikoval nález rímskych mincí vo Vyškovciach pod názvom Der römische Denarfund von Vyškovce aus Frühkeiserzeit. Nálezy starovekých mincí publikoval v práci Nálezy keltských, antických a byzantských mincí na Slovensku (Bratislava 1964). 
Súborne publikoval aj nálezy luxusných predmetov zo zachránených hrobových celkov na Záhorí a v Strážach pri Piešťanoch v práci Bohaté hroby z doby rímskej na Slovensku (Bratislava 1957).
V početných štúdiách sa venoval čiastkovým problémom, ktoré súviseli s interpretáciou správ antických autorov o zadunajských obyvateľoch v prvých štyroch storočiach po Kr.
Patrice Evra

Prvé roky

Ako tínedžer z Les Ulis začínal svoju kariéru v mládežníckej akadémii klubu Paríž Saint-Germain. Potom sa presunul do tímu talianskej Série C1 SC Marsala, kde sa rýchlo stal miláčikom publika aj napriek svojmu nízkemu veku. Fanúšikovia mu vymysleli prezývku „Čierna gazela“. V nasledujúcej sezóne prešiel do Série B do tímu AC Monza. V roku 2000 Evra prestúpil do tímu OGC Nice a potom v roku 2002 do tímu AS Monaco. Reprezentoval Francúzsko na medzinárodnej úrovni v ôsmich zápasoch. 
S klubom AS Monaco vyhral Francúzsky ligový pohár a dostal sa sním do finále Ligy Majstrov v roku 2004.

Manchester United

10. januára 2006 podpísal s United tri a pol ročný kontrakt a Monaco zaňho zinkasovalo 5,5 milióna libier. V Manchestri podpísal zmluvu v rovnakých dňoch ako Nemanja Vidič. Evrov príchod signalizoval úmysel Alexa Fergusona vystužiť obranu United. Na základe podpisu s United, Evra odhalil, odmietol ponuky Arsenalu a Liverpoolu aby odišiel z Divadla snov.  
„ Liverpool a Arsenal sú slávne kluby, ale United je úplne iný príbeh. Inter sa ma tiež pokúšal získať počas prestupového okna, ale pre mňa tam bol len jediný klub“. 
Svoju premiéru v drese United zažil 16. januára 2006 pri porážke 3:1 od Manchestru City v Premier League. Svoju domácu premiéru zažil 22. januára 2006 proti Liverpoolu pri výhre 1:0. Evra mal zo začiatku problémy s adaptovaním sa na anglický spôsob hry, ale od polovice sezóny 2006/07, sa jeho forma značne zlepšila a stal sa tak platným členom prvého tímu. 29. novembra 2006 strelil svoj prvý gól v Premier League v domácom zápase proti Evertonu. Po vypadnutí zo zostavy kvôli zraneniu, zažil Evra svoj návrat 10. apríla 2007 proti AS Rímu v Lige Majstrov, kde United vyhrali vysoko 7:1. Pretože v sezóne 2006/07 podával solídne výkony, zaslúžene získal miesto v „ PFA Team of the Year“. V sezóne 2007/ 08 Evra pokračuje vo svojich výkonoch a je kľúčovým hráčom v zostave United. Odohral všetky zápasy až do zranenia, ktoré si privodil na rozcvičke pred zápasom Ligy Majstrov proti Dynamu Kyjev.
Trédion

Poloha

Obec má rozlohu 25,76 km². Najvyšší bod je položený 121 m n. m. a najnižší bod 24 m n. m.

Obyvateľstvo

Počet obyvateľov obce je 1 049 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bacardi cocktail

História koktailu Bacardi cocktail

Bacardi coctail bol pôvodne rovnaký ako Daiquiri: obsahoval rum, šťavu z citrónu a cukor. Verzia so sirupom z granátového jablka (grenadine) bola vymyslená v USA, zatiaľ čo pôvodný recept od spoločnosti Bacardi pochádza z Kuby.
Atari Falcon

Atari Falcon bol posledným počítačovým produktom firmy Atari, ktorý je rovnako známy pod presnejším označením Atari Falcon030 Computer System. Počítač bol založený na vtedy veľmi výkonnom hlavnom procesore Motorola 68030 a kvalitnom DSP procesore Motorola 56001, čo bola relatívne bežná kombinácia u skutočne vyspelých multimediálnych počítačov typu NeXTstation, SGI Indigo a Macintosh.
Atari Falcon bol oficiálne predstavený 23. augusta 1991 v Nemecku, ale na trh sa reálne dostal až za sedem mesiacov. Jeho hlavnou smolou bolo, že sa materská firma počas roku 1993 rozhodla reorganizovať a plne špecializovať na vypustenie a podporu revolučnej 64-bitovej konzoly Atari Jaguar.
Atari Falcon030 však mal toľko silných schopností pri práci so zvukom a videom, že bol vo svojom zlatom období (1992–1993) celom nedostižným multimediálnym strojom.
Großer Arber

Vrchol

Vrchol tvoria štyri skupiny skál: Großer Arber, Bernstein, Richard Wagner-Spitze a Ostspitze. V blízkosti hlavného vrcholu sú dve kruhové veže (televízny vysielač, radarová a meteorologická stanica) a kaplnka sv. Bartolomeja z roku 1956.

Chata

Pôvodná chata bola postavená na severnom svahu 110 metrov pod vrcholom v roku 1885 železnorudným odborom Waldvereinom. Dnešná moderná horská chata s reštauráciou sa nachádza 60 metrov pod vrcholom.

Zjazdové lyžovanie

Veľký Javor je rajom lyžiarov. Nachádza sa tu zjazdársky areál Arber Skigebiet. K dispozícii je niekoľko zjazdových tratí všetkých obtiažnostných kategórií, čierne a červené zjazdovky majú homologizáciu FIS a sú tu usporiadúvané medzinárodné preteky. Pre dopravu lyžiarov slúži 6 vlekov a 1 sedačková lanovka. Prevažná časť zjazdových tratí je pokrytá snežnými kanónmi. Táto skutočnosť spolu s orientáciu zjazdoviek na severovýchod až severozápad zaručuje dobré snehové podmienky od decembra do apríla. Vleky sú v prevádzke za dobrých snehových podmienok denne 9 – 16 hod.
Évron

Poloha

Obec má rozlohu 35,52 km². Najvyšší bod je položený 200 m n. m. a najnižší bod 82 m n. m.

Obyvateľstvo

Počet obyvateľov obce je 7 099 (2009).
Nasledujúci graf zobrazuje vývoj počtu obyvateľov v obci.
Zdroje: INSEE